ky ru en en en en en en ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky tt ky ky ky ky ru ky ru hu ru ky ru ky ru ky ru ky ru kk ru ru ru ky ru ky bg tt tt ky ru ky ru ky ru ky ru ru ru kk ru ky ky en en en en en en en en en ru
"Кыргыз руху", 17.08.10 - 2-бет: •
Орусиянын аскерий обьектери 966 гектарды ээлейт
Орусия Кыргызстанга аскер базаларынын ижарасы үчүн 6 млн. доллар карыз.
Мына ушул карызын курал-жарак менен жабуу сунушу менен Кыргызстан Орусияга кайрылган. КР коргоо министри Абибилла Кудайбердиевдин журналисттерге билдиргени боюнча Орусия Кыргызстанда жайгашкан аскерий обьекттери үчүн жылына 4,5 млн. доллардан ижара төлөп келген. Бул акчанын дээрлик 2 млн. доллары кыргыз аскер кызматкерлерин Орусиядан окутуу жана башка иштерге жумшалып, калган төлөнбөй келген акчанын суммасы быйыл 6 млн. долларга жеткен. Коргоо министринин айтымында орустар бул карыздын ордун курал-жарак менен жабууга макул болушту. Ал эми аскерий обьекттердин жайгашып турганы үчүн төлөнүүчү ижара акысын үч эсеге көтөрүү тууралуу кыргыз тараптын сунушуна Кыргызстанда парламенттик шайлоо өткөндөн кийин жооп берүүнү чечишкен. Орусиянын аскерий обьекттери жайгашып турган жердин жалпы аянты 966 гектар. Эки мамлекеттин коргоо министрлери жолугушууда мындан тышкары Кыргызстандын түштүгүнө Орусиянын аскердик-машыгуу борборун ачуу боюнча сүйлөшүшкөн.
Дубалдарга, имарат беттерине, аялдамаларга, бактарга жарнама чаптоого болбойт
Бишкек мэриясынын алдындагы "Тазалык" муниципалдык мекемеси саясий партиялардын шаар көчөлөрүндөгү мыйзамсыз чапталган жарнамаларын тазалоодо. Бишкек шаардык жарнама жана маалымат департаментинен билдиришкендей, көчө боюндагы дубалдарга мыйзамсыз чапталган кагаздардан Тынчтык проспектиси, Абдрахманов, Ибраимов, Курманжан Датка көчөлөрү тазаланды.
Маалыматка ылайык, шаар көчөлөрүндө мыйзамсыз чапталган жарнамалар "Айкөл эл" партиясына таандык болууда. Аларды тазалоо иштерине 20 миң сомго чукул каражат сарпталган жана бул чыгымды мыйзам бузган тарапка төлөтүү маселеси коюлмакчы. Мэриядан билдиришкендей, жарнама кагаздарын, кулактандырууларды, үгүт маалыматтарын көчө боюндагы карагайларга, дубалдарга, имарат беттерине, аялдамаларга, бактарга чаптоого тыюу салынат.
Июндагы коогалаң боюнча 73 кылмыш ишинин бети ачылды
Ош шаардык күч кызматтары тарабынан 10-июндан 16-июнга чейинки кылмыш фактылары боюнча 2316 кылмыш иши козголгон. Анын ичинен бүгүнкү күнгө чейин 73 кылмыш ишинин бети ачылып, мындан 30 иш боюнча тергөө аяктап, сотко жиберилди. Бул тууралуу Ош шаар прокурорунун орун басары Данияр Сатыбалдиев билдирди. Анын айтуусунда 171 кылмыш иши киши өлтүрүү фактысы, 43 иш күч кызматкерлерин өлтүрүү жана денесине жаракат келтирүү, 17 кылмыш иши адам уурдоо, курал-жарак алып жүргөн фактысы боюнча 14, талап-тоноо боюнча 1159, мыйзамсыз түрдө автомобиль менчиктеп алуу фактысы боюнча 242 кылмыш иши козголгон.
Д. Сатыбалдиевдин маалыматы боюнча бул фактылар боюнча келтирилген зыяндын жалпы суммасы -962,5 млн. сомду түзөт.
Экстремисттик партиялардын шайлоого таасирин тийгизип жатканы айтылууда
Мындай маалыматты "Дин, укук жана саясат" көз карандысыз талдоо борборунун жетекчиси Кадыр Маликов журналисттерге билдирди. Анын айтуусунда ушул тапта парламенттик шайлоого ат салышып жаткан саясий партиялардын иштерине "Хизб-ут-Тахрир" партиясынын көптөгөн мүчөлөрү көмөктөшүп жатышат. Алардын эл менен иштешүү тажрыйбасы чоң роль ойноп жаткандыгын белгилейт эксперт. К. Маликов тыюу салынган партиянын мүчөлөрү кайсы партиялардын тизмесинде жүргөндүгүн айтуудан баш тартты. Кыргызстанда парламенттик шайлоо 2010-жылдын 10-октябрына белгиленген. Ага 29 саясий партия катышууда.
Кытай-Кыргызстан-Өзбекстан темир жолу курулат
Биринчи вице-премьер-министр Амангелди Муралиевдин жетекчилиги астында өкмөттө Кытай-Кыргызстан-Өзбекстан темир жолун куруу долбоору талкууланды.
Жыйынга Тышкы иштер министри Руслан Казакбаев, Каржы министри Чоробек Имашев, Жаратылыш ресурстары министри Кайрат Жумалиев, Транспорт жана коммуникация министри Эркин Исаков, "Кыргыз темир жолу" улуттук компаниясынын жетекчиси Аргынбек Малабаев жана президенттик администрациянын жооптуу кызматкерлери катышты.
Жыйын учурунда аталган багыттагы темир жолунун стандарттары, бул боюнча үч өлкөнүн ортосундагы сүйлөшүүлөр жана макулдашуулар тууралуу сөз болду. Тышкы иштер министри Р.Казакбаевдин айтымында, Кытайдын жетекчилиги аталган долбоорду ишке ашырууга кызыкдар экенин билдирип атканын, ал тургай каржылоо маселеси да кайсы бир деңгээлде чечилип калганын билдирди.
Талкуу жыйынтыгында биринчи вице-премьер-министр А.Муралиев тиешелүү органдардын курамындагы иш тобун түзүүгө жана Кытай-Кыргызстан-Өзбекстан темир жолу боюнча бир канча долбоор варианттарын иштеп чыгууга тапшырма берди. Бардык өкмөт мүчөлөрү аталган долбоордун экономикалык жактан мааниси чоң экенин айтышууда. Бул тууралуу президенттин маалымат кызматы билдирет.
Башкы прокурор Б.Ибраевдин ордунан кетишине эл аралык күчтөр түрткү болгонбу?
Мурдагы башкы прокурор Байтемир Ибраев "Азаттыктын" суроолоруна жооп берип, анын кызматтан алынышы кайсы бир таасирлүү күчтөргө өтө керек болгон жана алар Башкы прокуратура козгогон бир катар чуулгандуу кылмыш иштерди токтотуп калууга аракет кылышууда.
Б.Ибраевдин айтымында, 2005-жылы дал ушул сыяктуу окуя болуп, андагы башкы прокурор Азимбек Бекназаровду түрдүү оюндардын аркасы менен кызматтан алып, ал козгогон кылмыш иштердин бардыгы кийинчерээк жабылып калган. "Бул жолу да ошондой болуп калабы деген коркунуч бар",- дейт Б.Ибраев.
Б.Ибраев ошондой эле буга чейин июндагы коогалаң боюнча өзгөчө позициясын билдирип келгенин, Human Rights Watch сыяктуу таасирлүү эл аралык уюмдардын отчетуна кескин сындарды айтып келатканын, ушуга байланыштуу эл аралык күчтөр да ал сыяктууларды кызматтан алууга салымдарын кошкон болуусу ыктымалдыгын билдирет.
Бектер кетет бел калат
Кыргызстанда болгон коогалаңдуу окуялардан кийин, деги эле мурдагы бийлик кулап анын ордуна жаңы бийликтин келиши менен Кыргызстан чет жактардагы өзүнүн элчилерин кайрадан дайындап, кээ бирлери ээлеген кызматтарынан бошоду. Президент Роза Отунбаеванын жарлыгына ылайык, Кыргызстандын Германиядагы толук жана ыйгарым укуктуу элчиси болуп Төлөндү Макеев дайындалды. Мурдагы президент Курманбек Бакиевдин бийлиги кулаганга чейин бул кызматты анын бир тууган иниси Марат Бакиев ээлеп келген. Ушундай эле президенттин дагы бир жарлыгы менен Кыргызстандын чет мамлекеттердеги айрым бир катар элчилери ээлеген кызматтарынан бошотулду. Алар Кыргызстандын Өзбекстандагы элчиси Азизбек Мадмаров, Кыргызстандын Улуу Британия жана Түндүк Ирландиядагы элчиси Кубан Мамбеталиев, Кыргызстандын Беларусиядагы элчиси Ишенгүл Болжуровалар. Булардын арасынан И.Болжурова бир эле убакта Кыргызстандын Латвия жана Литвадагы элчиси кызматын да аркалап келген.
Эл аралык мелдеште Кыргызстандык таэквондочу экинчи болду
Корея мамлекетинде өтүп жаткан Эл аралык Korea Open-2010 таймашында кыргызстандык Ислам Шүкүров экинчи болуп күмүш медалды жеңип алды. Бул тууралуу Таэквондо ассоциациясынын генералдык директору Канат Деркенбаев журналисттер менен болгон жолугушууда маалым кылды. Анын айтуусу боюнча мелдешке 50 мамлекеттин спорт чеберлери катышышкан. Кыргызстандын намысын бул мелдеште Ислам Шүкүров коргоду. Ал 57 кг. салмак категориясында күч сынашып, алгач бразилиялык жана америкалык спортчунун утуп, финалда дагы бир америкалык спортчу менен кездешкен. Таймашуу маалында алгач Ислам 9:6 эсебинде утуп жаткан. Бирок, америкалык спортчу апелляция берип, эсеп теңме-тең болгон. Жыйынтыгында америкалык утуп, жеңишке жетишти дейт. Канат Деркенбаевдин айтуусунда америкалык спортчу бул жеңишке татыксыз. "-Экономикалык абалы начар болгон өлкөлөрдүн спортчуларын калыстар катуу карашат. Эгер өз жаныбызга тың болсок, Эл аралык мелдештердеги мындай көрүнүштөр болмок эмес",- дейт ал. Korea Open - мелдешин таэквонда боюнча дүйнөлүк мелдеш катары да караса болот. Накта ушул Кореяда спорттун бул түрү пайда болгон жана бул мелдешке өлкөнүн эң күчтүү спортчулары катышат. Ушундай мелдеште медалга татыктуу болуу, өтө маалилүү, дейт К.Деркенбаев.
Кыштын кыйын болорунан чочулап калган азыркы бийликтин өкүлдөрү Отун сатып алуу боюнча өкмөт токтом токуду. Ага ылайык энергетика коопсуздугун жана кыш мезгилинде жылуулук менен камсыз кылуу багытында "Электр станциялар" ишканасына Казакстандын Кулан көмүр кенинен таш көмүр сатып алуу, Кыргызстандын көмүр кендеринен 100 миң тонна көмүр сатып алуу менен катар аларга тендер жарыялоо тапшырылды.
Жылуулук мезгилинде электрге баа көтөрүлбөйт
Бул тууралуу энергетика министри Осмонбек Артыкбаев журналисттерге билдирди. Анын айтымында, бүгүнкү күнү электр кубатынын 1 кВт сааты 1 сом 42 тыйын турат. "Мунун ичинен жарым баасын мамлекет төлөп келатат" дейт министр. Буга карабастан Энергетика министрлиги быйылкы кыш үчүн жылуулук мезгилинде электр энергиясынын баасын өзгөрүүсүз калтырууну көздөөдө. О. Артыкбаевдин белгилегени боюнча жылуулук мезгилине карата оңдоп-түзөө иштери аяктоонун үстүндө, жылуулук мезгили 1-ноябрдан калбай башталат. Министр ошондой эле быйыл электр энергиясын үнөмдөө максатында өчүрүүлөр да болбой тургандыгын маалымдады. Ал эми үч фазалуу система аркылуу турак-жайын жылыткандар боюнча маселе азырынча чечиле элек. Осмонбек Артыкбаев мындай абоненттер төлөөчү акы боюнча жалпы талкуу зарыл деп эсептейт.
Ушул тапта электр энергиясынын 1 кВт сааты - жеке пайдалануучулар үчүн 70 тыйын, ал эми ишканалар үчүн 1 сом 50 тыйын турат.
кыргыз тилиндеги гезит "Кыргыз руху"
email • архив • редакция
Агылган акчалардын арты кандай болот?
Орусиянын аскерий обьектери 966 гектарды ээлейт
Кыргыз элим ойлон, ушул кырдаалда улут болуп уюйлу!
Наша история едина - мы все братья
Атактуулар дагы түрмөдө жазасын алат
1) - Акыркы учурдагы кадрдык алмашуулар Өкмөттү ич-ара пикир келишпестикке алып келбейби?
Драматург, акын Керез Зарлыкова:
жакшы жолдошко туш болгонум"
Ахунбаев атындагы клиника-азыр өз атын да, затын да жоготуп коюу коркунучу алдында!
Г а р е м к а н а
"Жазышкан катыбызды апама карматып коюп..."
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/rukh/10/0917_2.htm on line 73
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/rukh/10/0917_2.htm on line 73
Warning: include() [function.include]: Failed opening '../../ohkaptal.htm' for inclusion (include_path='.:') in /var/www/u0371622/data/www/presskg.com/rukh/10/0917_2.htm on line 73
Warning: include(../../rec_art/0_rec.htm) [function.include]: failed to open stream: No such file or directory in /var/www/u0371622/data/www/presskg.com/rukh/10/0917_2.htm on line 73
Warning: include(../../rec_art/0_rec.htm) [function.include]: failed to open stream: No such file or directory in /var/www/u0371622/data/www/presskg.com/rukh/10/0917_2.htm on line 73
Warning: include() [function.include]: Failed opening '../../rec_art/0_rec.htm' for inclusion (include_path='.:') in /var/www/u0371622/data/www/presskg.com/rukh/10/0917_2.htm on line 73
Warning: include(../../news/0_art.htm) [function.include]: failed to open stream: No such file or directory in /var/www/u0371622/data/www/presskg.com/rukh/10/0917_2.htm on line 73
Warning: include(../../news/0_art.htm) [function.include]: failed to open stream: No such file or directory in /var/www/u0371622/data/www/presskg.com/rukh/10/0917_2.htm on line 73
Warning: include() [function.include]: Failed opening '../../news/0_art.htm' for inclusion (include_path='.:') in /var/www/u0371622/data/www/presskg.com/rukh/10/0917_2.htm on line 73